fi nl fi fi fi fi fi sv en ro fi fi fi fi fi ro fi fi fi fi fi fi fi fi fi fi fi fi fi fi fi fi fi fi fi fi sv fi fi fi fi sv fi fi fi hu fi fi fi fi fi fi fi fi fi fi fi hu fi fi fi fi fi fi hu fi fi hu fi fi fi hu fi hu fi fi fi hu fi fi hu fi hu fi fi fi hu fi fi fi fi hu fi hu fi fi hu fi hu fi fi hu fi fi hu fi hu fi hu fi fi hu fi fi fi hu fi fi hu fi fi hu fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi pt
1 – 4 § 1 luku Yleiset säännökset
4 § Hyvän konepajankäytännön mukaan valmistettavat yksinkertaiset painesäiliöt
5 – 11 § 2 luku Vaatimustenmukaisuuden arviointi
6 § Sisäiseen tuotannonvalvontaan perustuva tyypinmukaisuus ja yksinkertaisten painesäiliöiden valvottu testaus ennen markkinoille saattamista
9 § Vaatimustenmukaisuuden arviointimenettelyihin liittyvät asiakirjat
11 § Vaatimustenmukaisuutta koskevat raja-arvot
12 – 14 § 3 luku Erinäiset säännökset
12 § CE-merkintä ja muut merkinnät
13 § Ohjeet ja turvallisuustiedot
Valtioneuvoston asetus yksinkertaisista painesäiliöistä 29.12.2016/1550
Valtioneuvoston päätöksen mukaisesti säädetään painelaitelain (1144/2016) nojalla:
Tätä asetusta sovelletaan yksinkertaisiin painesäiliöihin, jotka täyttävät seuraavat edellytykset:
1) painelaite on sarjavalmisteinen ja hitsattu;
2) painelaite on suunniteltu sisältämään ilmaa tai typpeä;
3) painelaitetta ei ole suunniteltu lämmitettäväksi liekillä;
4) painelaitteen suurin käyttöpaine on suurempi kuin 0,5 baaria, kuitenkin enintään 30 baaria, ja suurimman käyttöpaineen ja tilavuuden tulo on enintään 10 000 baaria kertaa litra (bar • L);
5) ne painelaitteen osat, joita paine kuormittaa, on valmistettu seostamattomasta teräksestä tai seostamattomasta alumiinista taikka vanhenemattomasta alumiiniseoksesta;
6) painelaitteen käyttölämpötila on vähintään -50 celsiusastetta sekä enintään 300 celsiusastetta, kun kyse on terässäiliöstä, ja enintään 100 celsiusastetta, kun kyse on alumiinista tai alumiiniseoksesta valmistetusta painelaitteesta;
7) painelaite on tehty:
a) lieriömäisestä osasta, jonka poikkileikkaus on ympyrä, ja ulospäin kuperista tai suorista päädyistä, joilla on sama pyörähdyssymmetria-akseli kuin lieriömäisellä osalla; tai
b) kahdesta kuperasta päädystä, joilla on sama pyörähdyssymmetria-akseli.
2 § Soveltamisalan rajaukset
Tätä asetusta ei sovelleta seuraaviin painelaitteisiin:
2) erityisesti ydinlaitoksiin suunnitellut painelaitteet, joiden toimintahäiriö voi aiheuttaa radioaktiivisen päästön;
3) erityisesti ilma-aluksiin tai aluksiin asennettaviksi tarkoitetut taikka niiden käyttämiseksi tarkoitetut painelaitteet;
3 § Olennaiset turvallisuusvaatimukset
Yksinkertaisten painesäiliöiden, joiden suurimman sallitun käyttöpaineen ja tilavuuden lukuarvojen tulo on yli 50 bar • L, on täytettävä yksinkertaisten painesäiliöiden asettamista saataville markkinoilla koskevan jäsenvaltioiden lainsäädännön yhdenmukaistamisesta annetun Euroopan parlamentin ja neuvoston direktiivin 2014/29/EU, jäljempänä yksinkertaiset painesäiliöt -direktiivi, liitteessä I säädetyt olennaiset turvallisuusvaatimukset.
4 § Hyvän konepajankäytännön mukaan valmistettavat yksinkertaiset painesäiliöt
Yksinkertaiset painesäiliöt, joiden suurimman sallitun käyttöpaineen ja tilavuuden lukuarvojen tulo on enintään 50 bar • L, on suunniteltava ja valmistettava jossain Euroopan unionin jäsenvaltiossa noudatettavan hyvän konepajakäytännön mukaisesti.
Yksinkertaiselle painesäiliölle, joiden suurimman sallitun käyttöpaineen ja tilavuuden lukuarvojen tulo on yli 50 bar • L, on tehtävä EU-tyyppitarkastus yksinkertaiset painesäiliöt -direktiivin liitteen II 1 kohdan mukaisesti.
Yksinkertaisten painesäiliöiden osalta, jotka valmistetaan yhdenmukaistettujen standardien mukaisesti, EU-tyyppitarkastus tehdään valmistajan valinnan mukaan:
1) arvioimalla säiliön teknisen suunnittelun asianmukaisuus teknisten asiakirjojen ja niitä tukevan aineiston tarkastelun perusteella ilman näytteiden tutkimista (moduuli B – suunnittelutyyppi);
2) arvioimalla säiliön teknisen suunnittelun asianmukaisuus teknisten asiakirjojen ja niitä tukevan aineiston tarkastelun perusteella sekä aiottua valmiin säiliön tuotantoa edustavan prototyyppisäiliön tarkastuksella (moduuli B – tuotantotyyppi).
Yksinkertaisten painesäiliöiden osalta, joiden valmistuksessa ei noudateta yhdenmukaistettuja standardeja tai niitä noudatetaan vain osittain, valmistajan on toimitettava EU-tyyppitarkastusta varten tarkastettavaksi aiottua valmiin säiliön tuotantoa edustava prototyyppisäiliö sekä tekniset asiakirjat ja niitä tukeva aineisto säiliön teknisen suunnittelun asianmukaisuuden tarkastamiseksi ja arvioimiseksi (moduuli B – tuotantotyyppi).
6 § Sisäiseen tuotannonvalvontaan perustuva tyypinmukaisuus ja yksinkertaisten painesäiliöiden valvottu testaus ennen markkinoille saattamista
Jos yksinkertaisen painesäiliön suurimman sallitun käyttöpaineen ja tilavuuden lukuarvojen tulo on yli 3 000 bar • L, sovelletaan yksinkertaiset painesäiliöt -direktiivin liitteen II 2 kohdassa säädettyä sisäiseen tuotannonvalvontaan perustuvaa tyypinmukaisuutta ja valvottua säiliön testausta (moduuli C1)
Jos yksinkertaisen painesäiliön suurimman sallitun käyttöpaineen ja tilavuuden lukuarvojen tulo on enintään 3 000 bar • L mutta yli 200 bar • L, sovelletaan valmistajan valinnan mukaan:
1) yksinkertaiset painesäiliöt -direktiivin liitteen II 2 kohdassa säädettyä sisäiseen tuotannonvalvontaan perustuvaa tyypinmukaisuutta ja valvottua säiliön testausta (moduuli C1);
2) yksinkertaiset painesäiliöt -direktiivin liitteen II 3 kohdassa säädettyä sisäiseen tuotannonvalvontaan perustuvaa tyypinmukaisuutta ja satunnaisin väliajoin suoritettavia valvottuja säiliön tarkastuksia (moduuli C2);
Jos yksinkertaisen painesäiliön suurimman sallitun käyttöpaineen ja tilavuuden lukuarvojen tulo on enintään 200 bar • L mutta yli 50 bar • L, sovelletaan valmistajan valinnan mukaan:
1) yksinkertaiset painesäiliöt -direktiivin liitteen II 2 kohdassa säädettyä sisäiseen tuotannonvalvontaan perustuvaa tyypinmukaisuutta ja valvottua säiliön testausta (moduuli C1);
2) yksinkertaiset painesäiliöt -direktiivin liitteen II 4 kohdassa säädettyä sisäiseen tuotannonvalvontaan perustuvaa tyypinmukaisuutta (moduuli C).
EU-tyyppitarkastustodistuksella vahvistetaan, että painelaitteen tyyppi täyttää tässä asetuksessa säädetyt vaatimukset.
EU-tyyppitarkastustodistuksen on sisällettävä yksinkertaiset painesäiliöt -direktiivin liitteessä II tarkoitetut tiedot.
Vaatimustenmukaisuustodistuksessa vahvistetaan vaatimustenmukaisuuden arvioimiseksi suoritetut testit.
Vaatimustenmukaisuustodistuksen on sisällettävä yksinkertaiset painesäiliöt -direktiivin liitteessä II tarkoitetut tiedot.
9 § Vaatimustenmukaisuuden arviointimenettelyihin liittyvät asiakirjat
Vaatimustenmukaisuuden arviointimenettelyihin liittyvät pöytäkirjat ja kirjeenvaihto on laadittava suomeksi tai ruotsiksi taikka muulla ilmoitetun laitoksen hyväksymällä kielellä.
EU-vaatimustenmukaisuusvakuutuksessa on ilmoitettava, että yksinkertaiset painesäiliöt -direktiivin liitteessä I säädettyjen olennaisten turvallisuusvaatimusten täyttyminen on osoitettu.
Jos yksinkertaiseen painesäiliöön sovelletaan useampia Euroopan unionin säädöksiä, joissa edellytetään EU-vaatimustenmukaisuusvakuutusta, kaikkien kyseisten unionin säädösten osalta laaditaan yksi EU-vaatimustenmukaisuusvakuutus, jossa on mainittava sovellettavien säädösten tunnistetiedot sekä niiden julkaisuviitteet.
EU-vaatimustenmukaisuusvakuutuksen on noudatettava rakenteeltaan yksinkertaiset painesäiliöt -direktiivin liitteessä IV olevaa mallia ja sen on sisällettävä mainitun direktiivin liitteessä II eritellyt tekijät ja se on pidettävä jatkuvasti ajan tasalla.
11 § Vaatimustenmukaisuutta koskevat raja-arvot
Yksinkertaisten painesäiliöiden ja niiden valmistuksessa käytettävien materiaalien sallittuja raja-arvoja koskeviin määritelmiin ja suureisiin sovelletaan, mitä yksinkertaiset painesäiliöt -direktiivin liitteessä III säädetään.
12 § CE-merkintä ja muut merkinnät
CE-merkintään ja yksinkertaiseen painesäiliöön tehtäviin muihin merkintöihin sovelletaan, mitä yksinkertaiset painesäiliöt -direktiivin liitteessä III säädetään.
13 § Ohjeet ja turvallisuustiedot
Ohjeisiin ja turvallisuustietoihin sovelletaan, mitä yksinkertaiset painesäiliöt -direktiivin liitteessä III säädetään.
Tämä asetus tulee voimaan 1 päivänä tammikuuta 2017.